Diari Oficial de la Generalitat Valenciana


Sumari del DOGV 6365, del 29-09-2010 (2010/10230)

Resolució de 17 de setembre de 2010, de la Direcció General de Transports i Logística, per la qual s'acorda l'obertura d'un període d'informació pública en expedients de modificació de concessions de transport públic regular permanent de viatgers.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6365

Data del DOGV
:   29-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10567


Organisme emissor
:   Conselleria d'Infraestructures i Transport

Tipus de document
:   Resolució

Resolució de 17 de setembre de 2010, de la Direcció General de Transports i Logística, per la qual s'acorda l'obertura d'un període d'informació pública en expedients de modificació de concessions de transport públic regular permanent de viatgers. [2010/10352]  
En la Direcció General de Transports i Logística es tramiten els expedients de modificació concessional dels següents servicis de transport regular permanent de viatgers d'ús general per carretera:  
1. Concessió CVCS-107 «Vilafranca-València» a fi de crear dos noves rutes, i crear nous trànsits entre les poblacions de la platja de la Torre-Almassora i entre les de les Alqueries-Vila-real-Borriana-Grau de Nules.  
2. Concessió CVA-014 «Alacant-Elx-Crevillent» a fi d'incloure en la matriu de trànsits l'Hospital del Vinalopó d'Elx-Crevillent i el recinte firal IFA.  
3. Concessió CV-403 «Alacant-València» per a incloure en la matriu de trànsits l'Hospital de Dénia.  
Vistes les memòries justificatives de les modificacions presentades per les empreses concessionàries, segons el que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre.  
De conformitat amb les funcions atribuïdes al director general de Transports i Logística, en virtut de l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Sotmetre a informació pública els expedients de modificació concessional esmentats, per un termini de 20 dies, comptadors des de l'endemà de la publicació de la present resolució, perquè els interessats puguen al·legar el que estimen oportú, i puguen, si ho desitgen, consultar l'expedient en els servicis centrals de la Direcció General de Transports i Logística (av. de Blasco Ibáñez, 50, 5a planta, de València), en el Servici Territorial de Transports d'Alacant (av. d'Aguilera, 1, 6a, d'Alacant), en el Servici Territorial de Transports de Castelló (av. del Mar, 16, de Castelló de la Plana).  
Transcorregut el termini esmentat sense fer al·legacions, es considerarà que hi està d'acord i perdrà el dret al tràmit corresponent. Això, sense perjuí de la interposició dels recursos que calguen contra la resolució definitiva del procediment, en els terminis legalment i reglamentàriament establits.  
Segon  
Remetre la present resolució al Diari Oficial de la Comunitat Valenciana per a la seua publicació.  
València, 17 de setembre de 2010.- El director general de Transports i Logística: Vicente Dómine Redondo.